8.3.2005 Euroopa Liidu Teataja L 61/23 KOMISJONI MÄÄRUS (EÜ) nr 384/2005, 7. märts 2005, millega võetakse vastu nõukogu määruses (EÜ) nr 577/98 sätestatud tööjõu valikvaatluse lisaküsimustike kava aastateks 2007-2009 (EMPs kohaldatav tekst) EUROOPA ÜHENDUSE KOMISJON, võttes arvesse Euroopa ühenduste asutamislepingut, võttes arvesse nõukogu 9. märtsi 1998. aasta määrust (EÜ) nr 577/98 tööjõu valikvaatluse korraldamise kohta ühenduses, (!) eriti selle artikli 4 lõiget 2, ning arvestades järgmist: (1) Vastavalt määrusele (EÜ) nr 577/98 tuleb kindlaks määrata aastateks 2007—-2009 ettenähtud lisaküsimustike kava osised. Nõukogu 18. veebruari 2002. aasta — otsuses 2002/177/EÜ liikmesriikide tööhõivepoliitika suuniste kohta aastaks 2002 (2) on sätestatud, et liikmesriigid ja komisjon vajavad konkreetset statistilist teavet, et töötada välja asjakohased poliitilised meetmed valdkondades, mis käsitlevad tööõnnetusi ning tööga seotud tervisehäireid, võõrtööliste ja nende järeltulijate olukorda tööturul ja noorte kaasamist tööturule. Seetõttu tuleb see teave lisada aastateks 2007—-2009 ettenähtud lisaküsimustikku. (3) Käesoleva määrusega ettenähtud meetmed on kooskõlas statistikaprogrammi komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Käesolevaga võetakse vastu lisas sätestatud tööjõu valikvaatluse lisaküsimustike kava aastateks 2007—-2009. Artikkel 2 Käesolev määrus jõustub kahekümnendal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 7. märts 2005 (1) EÜT L 77, 14.3.1998, lk 3. Määrust on viimati muudetud Euroopa Parlamendi ja nõukogu määrusega (EÜ) nr 2257/2003 (ELT L 336, 23.12.2003, lk 6). (2?) EÜT L 60, 1.3.2002, lk 60. Komisjoni nimel komisjoni liige Joaguin ALMUNIA